Fácánkert Község Önkormányzata Képviselő-testületének …/2026. (VIII. 19.) önkormányzati rendelete
Fácánkert község Helyi Építési Szabályzatáról szóló 2/2020. (VI.4.) önkormányzati rendelet módosításáról
[1] Fácánkert Község Önkormányzata a szabályozási terv módosítását jelen rendelettel kívánja átvezetni a rendezési terven.
[2] Fácánkert Község Önkormányzat Képviselő-testülete a magyar építészetről szóló 2023. évi C. törvény 225. § (8) bekezdés 1. pontjában kapott felhatalmazás alapján, a Magyarország Alaptörvénye 32. cikk (1) bekezdése a) pontjában, a Magyarország helyi önkormányzatairól szóló 2011. évi. CLXXXIX. törvény 13. § (1) bekezdés 1. pontjában, valamint a magyar építészetről szóló 2023. évi C. törvény 22. § (1) bekezdésében és a 81.§ (1) bekezdésében meghatározott feladatkörében eljárva, a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII. 15.) Korm. rendelet 11. mellékletében biztosított véleményezési jogkörében eljáró szervek véleményének kikérésével a következőket rendeli el:
1. §
A Fácánkert község Helyi Építési Szabályzatáról szóló 2/2020.(VI.4.) önkormányzati rendelet 1. melléklete helyébe az 1. melléklet lép.
2. §
Ez a rendelet a kihirdetését követő napon lép hatályba.

1. melléklet a …/2026. (VIII. 19.) önkormányzati rendelethez
„1. melléklet
(A melléklet szövegét a(z) KT SZAB_MÓD_2026 Fácánkert_egységes.pdf elnevezésű fájl tartalmazza.)”

Végső előterjesztői indokolás
Fácánkert Község Önkormányzata külterületi szabályozási tervét a Fácánkert község Helyi Építési Szabályzatáról szóló 2/2020. (VI.4.) önkormányzati rendelet (a továbbiakban: HÉSZ) 1. melléklete tartalmazza.
Fácánkert Község Önkormányzatának Képviselő-testülete a 11/2026. (II.11.) önkormányzati határozatával döntött a tervezett módosítás megindításáról, a 39/2026.(V.27.) önkormányzati határozatában a környezeti vizsgálat lefolytatását nem írta elő, a 44/2026.(VI.23.) önkormányzati határozatával a partnerségi egyeztetést lezárta. A Tolna Vármegyei Kormányhivatal TOB/2/00242-26/2026. iktatószám záró szakmai vélemény megérkezését követően a 46/2026. (VIII.18.) önkormányzati határozatával döntött a település szerkezeti tervének módosításáról.
A fent ismertettet eljárás lezárásaként szükséges a HÉSZ 1. mellékletének módosítása, mely a Béke utca 0150/2 hrsz.- alatti szakaszának kiszabályozására irányul a valós állapotokhoz igazodva, így a 0152/27, /28, /29, /30, /31, /32 hrsz. ingatlanok területéből leválasztásra kerülnek a szükséges területrészek. Az így kialakuló közlekedési terület KÖu-4 övezetbe kerül, igazodva a meglévő szabályozáshoz.

